கேள்வி: கர்ம யோகம் - கர்ம யோகம் மூன்று தத்துவங்களின் விசாரணை பற்றி நீங்கள் என்ன அறிந்துள்ளீர்கள்?
பதில்: * நம்மிடமிருந்து வெளிப்படும் செயல்களைப் பற்றிய விசாரணை * செயல் செய்யும் போது, எப்படிபட்ட பாவனையுடன் (Attitude) செயல் செய்பவனாக (கர்தா) இருக்க வேண்டும் என்ற விசாரணை. * செயலின் (கர்மம்) பலனை அனுபவிக்கும் போது, அதனை எவ்வாறு அனுபவிப்பனாக (போக்தா) இருக்க வேண்டும் எனும் விசாரணை.
கேள்வி: கர்ம யோகம் - பகவத் கீதையில் கர்மயோகம் குறித்தான நான்கு கருத்துக்கள் குறித்து விரிவாக சொல்லுங்கள்.
பதில்: * செயல் செய்ய கர்தாவுக்கு (செயல் செய்பவன்) உரிமை உண்டு * செயல் செய்து முடித்த பின்பு, செயலின் பலனில் செயல்செய்தவனுக்கு (கர்த்தாவுக்கு) உரிமை இல்லை. * நம் செயலின் பயன், எதன் அடிப்படையில் எனில், செயலை எப்படிப்பட்ட நோக்கத்துடன் (சங்கல்பம்)/உள் உணர்வுடன் செய்தோம் என்பதை பொறுத்து பலன் கிடைக்கிறது. * ஒருவன் செயல் (கர்மம்) செய்யாமல் இருக்கும் மனம், சோம்பல், சோர்வு மற்றும் தோல்வியினால் வரக்கூடாது, ஆனால் வைராக்கியத்தின் மூலம் மட்டுமே வரவேண்டும். அவன் தான் கர்ம யோகி.
கேள்வி: கர்ம யோகம் - ஆசிரம கர்மங்கள் பற்றி நீங்கள் என்ன அறிந்துள்ளீர்கள்?
பதில்: * பிரம்மச்சர்யம்ஆசிரம கர்மங்கள் (கடமைகள்): வேத சாத்திரங்களை படித்தல், குரு சேவை மற்றும் இரந்துண்டு/ பிட்சை எடுத்து வாழ்தல். * கிரகஸ்தம் கர்மங்கள் : பொருள் ஈட்டல், தானம் செய்தல் மற்றும் விருந்தோம்பல், யாகம் மற்றும் யக்ஞம் செய்தல். * வனப் பிரஸ்தம் (காடுறை வாழ்வு) கர்மங்கள் : தன் மனைவியுடன் அல்லது தனியாக காடுறைந்து ஜெபம், தவம் , தியானம் செய்தல் மற்றும் இரந்துண்டு வாழ்தல். * சந்நியாசம் கர்மங்கள் : தியானம், ஜெபம், வேதாந்த சாத்திரங்கள் அறிதல், இரந்துண்டு வாழ்தல், வீடுபேறு வேண்டி ஆத்ம தியானம் செய்தல்.